27.7.2023
Vaihe 4:
FI
Euroopan unionin virallinen lehti
C 264/17
Toimintasuunnitelman laatiminen ja sopeutumistoimien toteuttaminen
Suuntaviivojen vaihe 4 auttaa — muuttamaan sopeutumisvaihtoehdot sopeutumistoimiksi — laatimaan sopeutumista koskevan toimintasuunnitelman — valmistelemaan täytäntöönpanoa sopeutumispolkujen avulla.
Sopeutumista koskevassa toimintasuunnitelmassa ehdotetut sopeutumisvaihtoehdot muunnetaan konkreettisiksi sopeutumistoimiksi, jotka voidaan toteuttaa.
Yleensä suunnitelmassa esitetään tarkasti, mitä on tehtävä (sekä kuka tekee ja milloin).
Siinä esitetään myös resurssitarpeet, resurssien kohdentaminen ja niiden saatavuus.
Sopeutumista koskevat toimintasuunnitelmat ovat siksi olennainen osa kaikkia sopeutumisstrategioita, koska ne helpottavat sopeutumistoimien täytäntöönpanoa.
Toimintasuunnitelma kattaa yleensä lyhyemmän ajanjakson kuin ilmastonmuutokseen sopeutumista koskeva strategia, ja sitä tarkistetaan säännöllisesti.
Yhden ilmastonmuutokseen sopeutumista koskevan strategian täytäntöönpanoa voidaan näin ollen käsitellä useissa toimintasuunnitelmissa.
Vaihe 4 a.
Sopeutumista koskevan toimintasuunnitelman olennaiset osat Esimerkkitapaus 4: sopeutuksen valtavirtaistaminen vesivarojen hallinnassa tulvien torjumiseksi – Isola Vicentina, Italia Isola Vicentina (Italia) allekirjoitti EU:n Mayors Adapt -aloitteen vuonna 2014, minkä jälkeen kunnassa aloitettiin vesivarojen hallintasuunnitelman laatiminen ilmastonmuutokseen sopeutumisen sisällyttämiseksi kunnan vesienhoito­ politiikkaan.
Suunnitelmassa analysoitiin jokainen kunnan alueella oleva valuma-alue ja sen läpi virtaava joki ja puro arvioiden niiden enimmäisvirtaama ja tulva-aallon koko eri toistumisväleillä (5, 10, 20, 30, 100 ja 300 vuotta).
Tunnistetut kriittiset ongelmat muodostivat lähtökohdan ennaltaehkäisy- ja varautumistoimenpiteiden suunnittelulle sekä noin 50 täsmälliselle suojelutoimenpiteelle, joita olivat muun muassa seuraavat: i) hyväksyttiin pienten yksityisten ojien hallinnointia ja ylläpitoa koskeva sääntelykehys, ii) suunniteltiin kolme vedenpidätysaluetta, joista yksi on parhaillaan rakenteilla, ja iii) määritettiin kymmenen hehtaarin pilottialue, jolla simuloidaan, miten metsien säilyttäminen voi parantaa kunnan alueen selviytymiskykyä tulvia ja maanvyörymiä vastaan.
— Toteutusvaiheet ja -polut, joissa otetaan huomioon ilmastonmuutoksen vaikutusten epävarmuus lyhyellä aikavälillä (2030-luku), keskipitkällä aikavälillä (2050-luku) tai pitkällä aikavälillä (2100-luku).
Sopeutumista koskeva toimintasuunnitelma voidaan jäsentää sopeutumispoluiksi, joissa kunkin sopeutumisvaihtoehdon toteutussuunnitelma koostuu sarjasta toimenpiteitä, joilla pyritään lopulliseen sopeutumistavoitteeseen.
Siksi sopeutumispolut muistuttavat päätöksentekokaaviota ja mahdollistavat joustavan politiikan suunnittelun, koska toimenpiteet voidaan toteuttaa vaiheittain.
Ilmastonmuutoksen aiheuttamat äärimmäiset sääilmiöt tai muutokset tulevaa ilmastoa koskevissa ennusteissa voivat käynnistää uudelleentarkastelumekanismin, jolla pyritään selvittämään, vastaako sopeutumispolku edelleen sopeutumistavoitetta.